stanford-oval/wikipedia huggingface dataset:
חותם (ארגון)

| --- | --- |

 פעילות:  שימור וטיפוח צביונה היהודי של מדינת ישראל
 התאגדות:  עמותה
 תחום:  religious congregations and associations 
 מדינה:  ישראל ישראל
 מטה הארגון:  ירושלים 
 מייסדים:  הרב עמיטל בראלי
 נשיא:  הרב יעקב אריאל
 מנכ"ל:  הרב אביעד גדות
 תקופת הפעילות:  2014–הווה (כ־10 שנים)
 www.chotam.org.il
 
חותם - יהדות על סדר היום הוא ארגון ישראלי הפועל באמצעות דפי עמדה, פרסומים, קמפיינים, הצעות לחקיקה ותוכניות פעולה למען סדר יום יהודי דתי. הארגון מגיב או יוזם מהלכים הנוגעים לסוגיות על סדר היום בכנסת ובשיח הציבורי בישראל, בתחומי רפואה, כלכלה, משפט, טכנולוגיה, חברה, חקלאות, משפחה ועוד. הארגון מזוהה עם האגף התורני בציונות הדתית.
נשיא הארגון הוא הרב יעקב אריאל. מייסד הארגון והמנכ"ל הראשון שלו הוא הרב עמיטל בראלי, נכדו של הרב משה צבי נריה. החל משלהי שנת 2023 משמש הרב אביעד גדות כמנכ"ל הארגון.
הארגון הוקם ב-2013 בשם "פורום חותם" (חברה, תורה ומשפט), כגוף המאגד מכונים תורניים מן הציונות הדתית, בהם מכון התורה והארץ, מכון צומת, מכון פוע"ה, מכון שלזינגר, מכון משפט לעם, מכון משפטי ארץ, מכון בידך, ארגון כושרות, מכון הליכות עם ישראל ומכון כת"ר. ב-2016 שינה הפורום את שמו ל"ארגון חותם" והפך לארגון עצמאי, הפועל לעיתים תוך שיתוף פעולה עם חלק מהמכונים. ראשי המכונים חברים בהנהגה התורנית של הארגון.
הארגון מתנגד לגיוס נשים דתיות לצה"ל. הוא מציע לצעירות דתיות ליווי וסיוע משפטי כדי שיקבלו פטור מצה"ל וישרתו במסגרת השירות הלאומי. סרטון שפרסם הארגון בנושא זה עורר סערה.
הארגון מבטא מסרים להט״בופוביים ומתנגד בחריפות לשוויון זכויות ללהט״ב. בפרסום שלו ״להט״ב היות האדם לבדו״, הארגון קובע שאין קהילה להט״בית בעלת זהות קבוצתית. עוד הוא קובע שאין ללהט״ב זכות למשפחה. הוא מגנה נטיות מיניות שאינן הטרוסקסואליות כביטויים של נרקיסיזם, גזענות, יצריות ותועבה, כאשר המממשים אותן הם אנשים מתועבים. הוא סבור שזוגיות להט״בית נבדלת מהותית מזוגיות סטרייטית ואינה מבוססת על אהבה, אלא על יצריות. יתר על כן, הארגון תומך ב״טיפולי המרה״ וחולק על כך שהם פסולים. הארגון אף מאשים הורים יחידניים וזוגות הורים חד-מיניים בסחר בנשים וילדים ומתריע שהם עלולים לגרום לסיבוכים חברתיים, נפשיים ומיניים בעצם הבאת ילדים.
הארגון עסק בהשפעה של "הקרן החדשה לישראל" על החברה הדתית והחרדית, ופרסם חוברות המפרטות את דרכי הפעולה של הקרן בניסיונה להשפיע על החברה החרדית והציונות הדתית, ואת פעולותיה נגד תנועת חב"ד. באוגוסט 2018 פתח הארגון בקמפיין שבו קרא לדתיים לאומיים להתנתק מארגונים ואישים דתיים שנתמכו על ידי הקרן החדשה לישראל, בהם שי פירון, הרב בנימין לאו, נאמני תורה ועבודה, מבוי סתום, פורום קולך ומרכז יעקב הרצוג, בטענה שדרכם מנסה הקרן לשנות את זהותה היהודית של המדינה ולהפוך את מדינת ישראל למדינת כל אזרחיה. הקמפיין, ובעיקר סרטון סאטירי שפורסם במסגרתו, עורר סערה. מושאי הקמפיין ומבקרים נוספים טענו לאי-דיוקים בסרטון ומחו נגדו. הרב יעקב אריאל, נשיא חותם, פרסם כי הסרטון לא היה על דעתו.
בשנת 2022 הארגון התנגד בתוקף לרפורמת הגיור של השר לשירותי הדת מתן כהנא.
הערות שוליים

↑  דפי עמדה, באתר חותם
↑  חותם בכנסת, באתר חותם
↑  תוכניות חותם, באתר חותם
↑  החזון, באתר "חותם"
↑  ישי קרוב, מכוני ההלכה - תחת כיפה אחת, באתר ערוץ 7, ז' בכסלו תשע"ד, 10 בנובמבר 2013
↑  סערה בעקבות כנס חותם לבנות מדרשה, באתר חותם
↑  סיוע למצהירות דת, באתר חותם
↑  שירית אביטן כהן, גיוס בנות דתיות: הסערה המגזרית עולה מדרגה, באתר nrg‏, 6 בפברואר 2017
↑  "הרב אריאל: "הסרטון של חותם – לא על דעתי" | ישראל היום". ישראל היום. נבדק ב-2018-09-16.
↑  מיכאל פואה ואורי שרקי, להט״ב היות האדם לבדו, באתר חותם
↑  משרד הבריאות הישראלי אוסר על ״טיפולי המרה״. מומחים קבעו ש״טיפולי המרה״ מהווים אפליה ועשויים להגיע לכדי עינויים.
↑  Avihay Bitton, הציונות הדתית מתנתקת מארגוני הקרן החדשה, באתר "חותם"
עדו בן פורת, קמפיין חדש נגד ארגוני הקרן הדתיים, באתר ערוץ 7, 19 באוגוסט 2018
↑  מכתב פומבי לרבני "חותם", באתר ערוץ 7, 23 באוגוסט 2018
↑  כנה שרה סיני, ‏כששנאת נשים מתחפשת לאידיאולוגיה, באתר ‏מאקו‏, 20 באוגוסט 2018
גיא עזרא, ‏הרב חיים נבון: "ארגון חותם מפגין תוקפנות", באתר "סרוגים", 22 באוגוסט 2018
יהונתן קליין, ‏'בית הלל' נגד 'חותם': "די לקמפיינים מפיצי השנאה",  באתר כיפה, 23 באוגוסט 2018
↑  חנן גרינווד, הרב אריאל: "הסרטון של חותם - לא על דעתי", באתר ישראל היום, ‏23.8.18
↑  יהונתן גוטליב, מתן כהנא על חותם: "שקרנים, ארגון בזוי", באתר ערוץ 7, 15 במרץ 2022
| --- | --- |
בקרת זהויות :  NLI: 987007528110505171  VIAF: 135395735   WorldCat (עם VIAF): 135395735
חות'

| --- | --- |

 מדינה:  תימן תימן
 מחוז:  עמראן
 אוכלוסייה:  ‏
  ‑ בעיירה:  6,421 (2004)
 קואורדינטות:  16°14′00″N 43°58′00″E﻿ / ﻿16.23333333°N 43.96666667°E﻿ / 16.23333333; 43.96666667 
 אזור זמן:  UTC+3
  מפת מיקום  מפה מפורטת   (למפת תימן מוגדלת) צנעא עדן איב סעדה סיאון אל-מוכלא תעז אל-חודיידה אל-ע'יט'ה סוקוטרה ערב הסעודית עומאן סומליה ג'יבוטי אר. א. מפרץ עדן ים סוף חות'(למפת תימן רגילה) צנעא עדן איב סעדה סיאון אל-מוכלא תעז אל-חודיידה אל-ע'יט'ה סוקוטרה ערב הסעודית עומאן סומליה ג'יבוטי אר. א. מפרץ עדן ים סוף חות'  he tabBackground:;tabBorder:#aaa;defaultTab:0;
 
חות' (בערבית: حوث) היא עיירה במחוז עמראן, בתימן ובירתו של תת-המחוז חות'. העיירה נמצאת בין צנעא לסעדה, על רמה מצפון למישור אל בואן.
שם והיסטוריה

לפי הסופר מהמאה ה-10 אל חמדאני, העיירה נקראת על שם "עבדולה אל סאבי" שנקרא גם חות' והשתייך לשבט חשיד. על שם העיר נקרא השבט חות'ים וכך גם השטח ששייך לשבט. כיום העיר משמשת כבירה של השבט. בימי הביינים שימשה העיר ככל הנראה יותר כנקודת עצירה בדרך בין צנעא לסעדה מאשר כנקודה אסטרטגית או כמרכז שלטוני.
ראו גם

חות'ים (שבט)
הערות שוליים

↑  GeoNames.org, www.geonames.org
טבעת היונים באנרגיה נמוכה

טבעת היונים באנרגיה נמוכה
טבעת היונים באנרגיה נמוכה (LEIR) היא מאיץ חלקיקים מעגלי מסוג סינכרוטרון, והוא חלק ממערך מאיצי החלקיקים הנמצאים במרכז לחקר פיזיקת חלקיקים – CERN (נהגה:סֶרְן), הממוקם על גבול שווייץ-צרפת, ממערב לעיר ז'נבה.
מטרות

טבעת היונים באנרגיה נמוכה היא מאיץ חלקיקים מעגלי מסוג סינכרוטרון. במרכז לחקר פיזיקת חלקיקים החלקיקים המואצים הם פרוטונים או יוני עופרת, בהתאם לניסוי הנערך במקום. מאיץ זה הוא חלק משרשרת מאיצים המחבר בין המאיץ הליניארי Linac 3 והמאיץ פרוטון-סינכרוטרון (PS), כאשר בסופו של דבר יונים אלו יועברו למאיץ החלקיקים הגדול LHC ‏(Large Hadron Collider). מטרותיו העיקריות הן הגברת האנרגיה של החלקיקים הנעים בו ועיבוי הצפיפות שלהם (תהליך הנקרא בשפה המקצועית "קירור").
עקרון הפעולה

בטבעת היונים באנרגיה נמוכה חלקיקים בעלי מטען חשמלי מואצים באמצעות שדות חשמליים ומגנטיים משתנים. השדות החשמליים הפועלים על החלקיקים גורמים לשינוי גודל המהירותם, והשדות המגנטיים גורמים לשינוי כיוונם. ככל שמהירות החלקיקים גדלה, על השדה המגנטי לגדול בהתאם. השינוי בשדה מתבצע בסנכרון, מכאן מגיע השם סינכוטרון. מטרת השדה החשמלי היא לפצות על האנרגיה "הנאבדת" במהלך האצתם כתוצאה מקרינה אלקטרומגנטית הנפלטת מהם הנקראת קרינה סינכוטרונית.
בטבעת היונים באנרגיה נמוכה, החלקיקים המואצים נעים בקבוצות. קבוצות אלו מורכבות מהחלקיקים המגיעים אל מאיץ זה מהמאיץ הליניארי – Linac 3, אשר מפצל אותה לארבע קבוצות. כל קבוצה כוללת כ-2.2x10^8 חלקיקים אשר מואצים. בזמן האצת החלקיקים רמת האנרגיה שלהם עולה מ-4.2 מגה אלקטרון-וולט ל-72 מגה אלקטרון-וולט לפני העברתם ל״תחנת המעבר״ במאיץ PS. כל שתי קבוצות כאלו מואצות תוך 2.5 שניות אל ה-LHC אשר פועל עם 592 קבוצות של חלקיקים. לטבעת היונים באנרגיה נמוכה לוקח כ-10 דקות למלא בשלמותו את ה-LHC במספר החלקיקים לה הוא זקוק.
היסטוריה

בעבר שימשה מכונה זו כטבעת האנטי-פרוטונים באנרגיה נמוכה (LEAR); מתקן שמטרתו להאט ולשמש כתחנת מעבר של אנטי-פרוטונים כדי להעביר אותם בשעת הצורך לניסויים אחרים, אך בשנים האחרונות הומרה מכונה זו לטבעת היונים באנרגיה נמוכה. ריצתו האחרונה של ה-LEAR התקיימה ב-1996. הרעיון של שימוש המאיץ כטבעת היונים באנרגיה נמוכה הוצע לראשונה בשנת 1993, אך המעבר מהניסוי הקודם למאיץ החדש החל בשנת 2003. הבנייה המחודשת נמשכה מעט יותר משנתיים, עד להסמכתו באוקטובר 2005 ובדיקתו במשך 4 חודשים. בסתיו 2006 הוא הוסמך מחדש לתפעול כחלק ממערך המאיצים במרכז לחקר פיזיקת חלקיקים. החל מנובמבר 2010 טבעת היונים באנרגיה נמוכה החלה בפעולתה המלאה – הספקת יוני העופרת למאיץ החלקיקים הגדול LHC עבור התנגשויות היונים הראשונות שלו.
הערות שוליים

↑  LINAC 3, האתר הרשמי של CERN, ‏24.5.17
↑  LEAR, האתר הרשמי של CERN, ‏24.5.17
שלט המציין את טבעת האנטי-פרוטונים באנרגיה נמוכה ואת טבעת היונים באנרגיה נמוכה
חוט דנטלי

צילום רנטגן של שן עם סתימת אמלגם - החלק הבהיר בשן השמאלית. בצילום רואים חלק משן נוספת, מימין. השן שמשמאל לשן עם הסתימה חסרה. לעניין הערך, רואים את נקודת המגע בכל שן, שהוא למעשה אזור מגע, לא נקודה במובן הצר. על החוט הדנטלי לחדור בין נקודות המגע של שתי השיניים כדי שיוכל לנקות מתחת לנקודות אלו. וכן על מנת שתהיה לו נקודת אחיזה לניקוי מקומות אחרים בשן. בגלל אופי הצילום, הפרטים של הרקמות הרכות אינם מובחנים.
שן חותכת של אדם. מוצע להיעזר בתמונה למעלה כדי לזהות את נקודות המגע שהחוט הדנטלי אמור לעבור דרכן. אצל חלק מהאוכלוסייה קימות שיניים עם נקודות מגע שאינן מאפשרות לחוט לעבור דרכן, אך כנראה שזה אינו המצב שבצילום.
חוט דנטלי (על פי האקדמיה ללשון העברית: חוּט לְשִׁנַּיִם) הוא חוט ממשי או חומר פלסטי כגון טפלון או פוליאתילן, המשמש לניקוי המרווחים בין השיניים, ומסיר מהן שאריות מזון ופלאק. שימוש בחוט דנטלי מאפשר גישה לדפנות השן, וגם לאזורי החיבור והמגע בין השן לחניכיים. הצפיפות של החוט היא בסדר גודל של מאות דנייה.
היסטוריה

המצאת החוט הדנטלי מיוחסת לרופא השיניים פארמלי (Levi Spear Parmly) מניו אורלינס, שהמליץ למטופליו להשתמש בחוט משי לצורך ניקוי שיניהם ב-1819.
ב-1882 החל יצור ושיווק מסחרי של חוט דנטלי עשוי משי.
ב-1889 רשמה חברת ג'ונסון אנד ג'ונסון פטנט על החוט הדנטלי מתוצרתה.
השימוש בחוט דנטלי כאביזר לניקוי שיניים לא השתרש בציבור עד למחצית המאה העשרים בערך. בתקופה זו חשף רופא השיניים באס (Charles C. Bass) את הפיתוח שלו לחוט דנטלי העשוי מניילון, שהיה נוח יותר לשימוש בשל עמידותו לשחיקה והאלסטיות שלו.
המוצר המודרני

חוט דנטלי משווק בדרך כלל בתוך קופסה המאפשרת שחרור מדוד על פי העדפת הנוחות של המשתמש לאורכו. החוט כרוך בגליל באורך 5 עד 100 מטרים בתוכה, ומגיח ממנה בקרבת להב חיתוך זעיר שגם אוחז בקצהו כהכנה לשימוש הבא.
קיים מגוון רחב של חוטים דנטליים הנבדלים ביניהם בתכונות כגון עובי, חוט יחיד או שזור, מצופה בשעווה או חסר ציפוי, ספוג בטעמים (למשל מנטה) או ללא טעם. המגוון מאפשר לצרכנים לבחור את החוט המועדף עליהם כתלות במבנה הפה (צר או רחב), מבנה השיניים (צמודות מאוד או בעלות מרווחים), עמידות החוט כתלות באופי השימוש (עדין או אגרסיבי), ונוחות וטעם האישיים.
המוצר המודרני > אביזרים נלווים

התרחבות השימוש בחוט דנטלי כאבזר חיוני לשמירה על בריאות השיניים הביאה לפיתוח אביזרי עזר נלווים להקלת השימוש במוצר והגברת יעילותו. המוצר המקורי דורש את אחיזת החוט באצבעות, דבר המקשה על הגישה לחלקים הפנימיים בחלל הפה, כלומר השיניים הטוחנות ושיני הבינה. פיתוח ידיות עזר שהחוט הדנטלי כרוך עליהן, מאפשר גישה נוחה ושימוש יעיל גם בשיניים האחוריות ומשטחי הצד שלהן.
קיימות ידיות אחיזה לשימוש רב פעמי בהן המשתמש כורך את החוט לפני השימוש, וכן ידיות אחיזה חד פעמיות, המגיעות מוכנות עם החוט הדנטלי.
קיימים גם מוצרים מורכבים יותר, בהם בידית האחיזה מותקן מנוע קטן (בדומה למברשות שיניים חשמליות וסכיני גילוח חשמליים), המרעיד את החוט הכרוך עליה ובכך תורם לשיפור כושר הניקוי שלו את פני משטחי השן ואזור החניכיים.
שימוש

על פי המלצת איגוד רופאי השיניים האמריקני, מומלץ להשתמש בחוט דנטלי לפחות פעם ביום. לא קיימת התייחסות לסדר המועדף בין השימוש בחוט דנטלי לצחצוח בעזרת מברשת שיניים, אך ההערכה היא כי צחצוח לאחר שימוש בחוט דנטלי מאפשר חדירה נוחה יותר של הפלואוריד שבמשחה אל משטחי השן שעברה טיפול מקדים בחוט הדנטלי.
כדאי לעבוד מול מראה.
תחילה יש לחתוך קטע מהחוט, ולכרוך אותו סביב אצבעות בכל כף יד, באופן שניתן יהיה להניע קטעים שנעשה בהם שימוש מכף יד אחת לשנייה. יש להותיר קטע קצר, ומתוח, בין כפות הידיים. את הקטע הזה יש להביא למגע עם אחת הדפנות הצידיות הצרות של השן, ואז להניע אותו מעלה ומטה לכל הגובה של הדופן הזו של השן, שתים או שלוש פעמים. על החוט להיות כל הזמן מתוח, ובמגע עם הדופן. כעת יש להביא את החוט למרווח שבין הפינה של הדופן של השן לבין החניכיים, ואז לכרוך את החוט בצורה של  \cap  "שוכב" סביב השן. המטרה בשלב זה היא להגיע למרווח הצר שיש בין החיבור של השן לבין החניכיים. במצב זה יש להניע את החוט המתוח, בעדינות רבה, קדימה ואחורה, תוך שמירת הצורה שלו לפי ה  \cap  ה"שוכב" עד כמה שניתן. האיגוד האמריקני מזהיר מפני שימוש אגרסיבי בחוט הדנטלי, שיכול לפגוע ברקמת החניכיים. לבסוף יש לנסות להעביר את החלק "הישר" של ה  \cap  ה"שוכב" על פני משטח השן, כדי לנקות את המשטח. יש לחזור על פעולות אלו לכל דופן צידית צרה, של כל שן, אחרי שהבאנו קטע חוט נקי למצב מתיחה בין הידיים. טעות נפוצה היא להסתפק בהנעתו של החוט קדימה ואחורה בנקודה יחידה כלשהי על הדופן הצרה של השן.
חלק מהמחקרים לא הוכיחו שהשימוש בחוט דנטלי בשילוב עם צחצוח קבוע של השיניים תורם משמעותית למניעת מחלות חניכיים, ריח פה רע, ועששת, יותר מאשר צחצוח קבוע בלבד.
הערות שוליים

↑  מיתר שליידר‏, כוסות רוח למת: כל הטיפולים שלא באמת עוזרים, באתר וואלה, 16 במאי 2016
| --- | --- |
בקרת זהויות :  NLI: 987007548136005171  GND: 4404249-8  LCCN: sh85036891 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
חוט דנטלי
ידיות אחיזה לחוט דנטלי
טבעת הגנים

| --- | --- |

 מידע כללי
 אורך:  15.6 ק"מ 
 מיקום
 עיר:  טברסקוי ראיון, מוסקבה 
 קואורדינטות:  55°46′25″N 37°37′18″E﻿ / ﻿55.773611111111°N 37.621666666667°E﻿ / 55.773611111111; 37.621666666667
 he
 
טבעת הגנים בסמוך לתחנת הרכבת קורסקי. באזור זה בטבעת הגנים עשרה מסלולים.
טבעת הגנים באזור גשר קרים. באזור זה בטבעת הגנים שישה מסלולים בלבד (המקטע הצר ביותר בטבעת).
מגדל סוחארב, נבנה על הסוללה בשנות ה-90 של המאה ה-17.
טבעת הגנים, המכונה גם טבעת B (ברוסית: Садо́вое кольцо́ או "кольцо́ "Б) היא שדרה אחת מבין ארבעת כבישי הטבעת של מוסקבה בעיר מוסקבה, בירת רוסיה.
השדרה מורכבת למעשה מ-17 שדרות מחוברות, ו-15 כיכרות.
אורכה של השדרה 16 ק"מ ורוחבה נע בין 18 נתיבי תנועה (בכיכר זובווסקאיה) ל-6 נתיבים במקטע הצר ביותר (בגשר קרים).
היסטוריה > הסקורודום והזמליאנוי ואל

במקום בו ניצבת כיום טבעת הגנים, ניצב בעבר ה"סקורודום" (Скородом - "מבנה מהיר") וה"זמליאנוי ואל" (Земляной Вал - "סוללת העפר").
סוללת העפר, שהייתה חלק מביצורי העיר, נבנתה במהירות (ומכאן שמה) בהוראת הצאר פיודור הראשון, בעקבות ביזת העיר מוסקבה על ידי ראזי גיראי השני, בשנת 1591.
אמנם העיר לא נכבשה, אולם הביצורים נבנו במטרה למנוע מהטאטארים של קרים לבזוז בעתיד את העיר.
בתום תקופת הצרות נבנו מחדש הביצורים ונקראו "זמליאנוי ואל" על פי מהותם. סוללה זו הייתה גבוהה מהסקורודום, ועבודות הבניה נמשכו בין השנים 1630–1638. שמה של הסוללה נשתמר בשמו של רחוב זמליאנוי ואל של ימינו.
בסוללה היו 34 שערים, ולא היו בה מגדלים. כחלק ממבני ההגנה נבנו התיישבויות (סלובודה) של יחידות סטרלצים בסמוך לשלושה מהשערים, בעיקר בשכונות יאקימאנקה וז'אמוסקוורצ'יה הדרומיות.
הסטרלצים הגנו על העיר מפני הפושטים הטאטארים אולם בעקבות מרידת הסטרלצים בשנת 1698 הורה פיוטר הראשון על הוצאה להורג של רבים מהם על סוללות האפר, ותלה אותם על כל אחד משערי הסוללה.
בין השנים 1683–1718 שימשה הסוללה כגבול העיר, וכקו המכס שלה. סוחרים אשר רצו לפטור עצמם ממכסי הכניסה לעיר הקימו שווקים מחוץ לשערי העיר (האחרון שבשווקים אלה - שוק זאצפה, נסגר בשנות ה-70 של המאה ה-20). פיוטר הראשון ביטל את המכסים לזמן קצר, אולם בשנות ה-30 של המאה ה-18 הם הוטלו מחדש.
הסוללות איבדו את חשיבותן האסטרטגית במהלך המאה ה-18, ועל רבים מהסוללות נבנו בתים פרטיים. מבנים אלה נשרפו בשריפת מוסקבה בשנת 1812 במהלך כיבוש העיר על ידי נפוליאון בונפרטה, ונותר שטח פתוח המקיף את העיר ומאפשר את פיתוחה.
היסטוריה > המאה ה-19

במקום לבנות מחדש את סוללת העפר, שטחה עירית מוסקבה את הסוללה בין השנים 1818–1826. לאורך תוואי הסוללה נבנו רחובות בהתאם לאופי השכונות הסמוכות. בחלקה המערבי של הסוללה, אשר עברה בסמוך לבתי משפחות אצולה עשירות, נבנתה שדרה רחבה, שלצידה רחובות צידיים רחבים (שדרות בעצמן). בחלקים אחרים נבנו רחובות צרים יותר (בין 22 - 43 מטרים), בהם נדרשו תושבי השכונה להקים גנים לאורך הרחובות על חשבונם. בשנות ה-50 של המאה ה-19, צמחו גנים עבותים משני צידי הרחובות, והרחובות אכן עברו בתוך גנים.
מסילות לקרונות המונעים על ידי סוסים (שנקראו קונקה - конка) הותקנו בשדרות החל משנת 1872, ובשדרה הותקנו מסילות בשנת 1891. בשנים 1907–1910 הותקנה בשדרת הגנים קו חשמלית. קו מעגלי זה נקרא קו "B".
בתקופה זו נבנו מבנים בני 4 - 5 - 6 קומות משני צידי השדרה במקום המבנים הנמוכים שהיו בה. כמו כן נבנה "גורד השחקים" הראשון של העיר - בניין אפרמוב, שהיה מבנה בן 8 קומות בסגנון אר נובו, הוקם רחוב סאדוואיה- ספאסקאיה בשנת 1904.
היסטוריה > המאה ה-20

בשנת 1927 נהרס השער האדום (שער ניצחון). בשנת 1934 נהרס מגדל סוחארב לצורך הרחבתה של השדרה למרות התנגדויות רבות.
בהתאם לתוכניתו של יוסיף סטלין הורחבה השדרה בשנת 1935 לרוחב של 30- 40 מטרים, תוך הריסת מבנים רבים בקצוות השדרות על מנת לבנות כיכרות רחבות.
על פי התוכניות היו אמורים להיבנות מבנים רבים בסגנון סטליניסטי בכיכרות השונים של השדרות. במסגרת בניית הרכבת התחתית של מוסקבה אשר אחד מקוויה עובר מתחת לשדרה, הוסרו קווי החשמלית.
בשנת 1941 נפגעו מבנים רבים לאורך השדרה בהפצצות גרמניות, ובין המבנים שנהרסו היה בית משפחת גאגראין שבשדרת נווינסקי, וכן שוק זאצפה. ב-17 ביוני 1944 נערך בשדרה מצעד של שבויי מלחמה גרמניים, שנתפסו במהלך מבצע בגרטיון.
לאחר תום מלחמת העולם השנייה נבנו מבנים רבים בסגנון סטליניסטי לצידי השדרה. הידועים שבהם הם שלושת גורדי השחקים של משרד החוץ של רוסיה.
ראו גם

טבעת השדרות
השערים האדומים. גלויה משלהי המאה ה-19.
חיל המשלוח היווני לקוריאה

| --- | --- |
חיילי חיל המשלוח במגרש אימונים לפני שליחתם לחזית
חיילי חיל המשלוח במגרש אימונים לפני שליחתם לחזית
 פרטים
 מדינה:  יוון יוון
 שיוך:   צבא יוון
 אירועים ותאריכים
 תקופת הפעילות:  1950–1958 (כ־8 שנים)
 מלחמות:  מלחמת קוריאה
חיל המשלוח לקוריאה (ביוונית: Εκστρατευτικόν Σώμα Ελλάδος) היה כוח של צבא יוון אשר השתתף במלחמת קוריאה לצד כוחות האו"ם. הכוח כלל גדוד ומאוחר יותר רגימנט של צבא יוון, וכן טייסת של חיל האוויר היווני אשר כללה שבעה מטוסים.
היסטוריה

ב-1950 החליטה ממשלת יוון לסייע לכוחות האו"ם במלחמת קוריאה. במקור, תכננה יוון שלוח לקוריאה בריגדה שלימה, אולם לנוכח ההצלחות המרשימות שקצרו כוחות האו"ם בסוף אותה שנה, החליטה ממשלת יוון להסתפק בסיוע סמלי בסדר גודל של גדוד. 849 חיילים יוונים התנדבו לשרת בקוריאה, והם רוכזו בגדוד מיוחד שנקרא "גדוד ספרטה". ב-1953 נשלחו לקוריאה גדודים נוספים שאוחדו לרגימנט אחד שכלל 1,063 חיילים. הכוח הוגדל בהדרגה, ובתחילת 1955 כלל 2,163 חיילים. עם זאת, לנוכח פרעות איסטנבול באותה שנה, התקשו היוונים ללחום שכם אל שכם לצד החיילים הטורקים בכוחות האו"ם, ועד סוף השנה נותרו בקוריאה רק 191 חיילים יוונים. בהמשך הוציאה יוון גם את שאר אנשיה מהארץ, והותירה רק נציגות סמלית של קצין אחד ותשעה חיילים שהוחזרו ב-1958.
במקביל לסיוע הקרקעי, יוון שלחה לקוריאה גם טייסת בת שבעה מטוסי דאגלס C-47 דקוטה. כל אנשי הטייסת היו בוגרי מלחמת העולם השנייה ומלחמת האזרחים היוונית, ולפיכך בעלי ניסיון רב. הם השתתפו בהצטיינות בשלל משימות. יוון גם שלחה לקוריאה כמרים שסייעו בהחייאת הכנסייה האורתודוקסית של קוריאה, שכמעט ונכחדה.
הסרט האמריקני "בריגדת התהילה" מ-1953 עוסק במפגש של חיילים אמריקנים ויוונים בקוריאה.
חבורת בראואר

באלגברה מופשטת, חבורת בראואר (Brauer group) של שדה נתון היא חבורת אוסף מחלקות האלגברות הפשוטות המרכזיות הסוף ממדיות עם פעולת המכפלה הטנזורית, בה איבר ההופכי הוא (המחלקה של) האלגברה המנוגדת. היא נקראת על שם המתמטיקאי ריכרד בראואר. מטרתה היא לאפיין ולמיין את האלגברות הפשוטות המרכזיות מעל השדה.
מבוא והגדרה פורמלית

אלגברה פשוטה מרכזית (Central simple algebra) מעל שדה  \mathbb {F}  היא אלגברה פשוטה סוף ממדית שמרכזה הוא השדה  \mathbb {F} . אלגברת חילוק מרכזית (Central division algebra)  היא אלגברה פשוטה מרכזית עם חילוק.
לפי משפט ודרברן-ארטין, כל אלגברה פשוטה מרכזית סוף-ממדית איזומורפית לאלגברת מטריצות מעל חוג עם חילוק; חוג זה וגם סדר אלגברת המטריצות יחידים עד כדי איזומורפיזם. אלגברת החילוק הזו נקראת האלגברה הבסיסית (היא בבסיס האלגברה המקורית).
נאמר ששתי אלגברות פשוטות מרכזיות  {R}_{1},{R}_{2} הן שקולות בראואר אם לשתיהן אותה אלגברה בסיסית. נסמן זאת  {R}_{1}{\sim }_{Br}{R}_{2}. בשקילות,  {R}_{1}{\sim }_{Br}{R}_{2} כאשר קיימים  n_{1},n_{2} כך ש- M_{n_{1}}({R}_{1})\cong M_{n_{2}}({R}_{2}. קל לבדוק שזהו אכן יחס שקילות, ואת המחלקה של  אלגברה פשוטה מרכזית  R נסמן על ידי  [R]. למשל, מתקיים  [\mathbb {F} ]=\{{M}_{n}(\mathbb {F} ):n\geq 1\}.
חבורת בראואר היא החבורה הבאה:
אוסף זה כפי שהוגדר מהווה חבורה קומוטטיבית, הנקראת חבורת בראואר של השדה  \mathbb {F} , אותה מסמנים  Br(\mathbb {F} ).
דוגמאות

אם  \mathbb {F}  שדה סגור אלגברית, אז  Br(\mathbb {F} )=\{[\mathbb {F} ]\} (חבורה עם איבר אחד). טענה זו נובעת מכך שמעל שדה סגור אלגברית, כל אלגברה עם חילוק היא  \mathbb {F}  בעצמו, ולכן האלגברות הפשוטות המרכזיות מעל  \mathbb {F}  סגור אלגברית הן רק  {M}_{n}(\mathbb {F} ).
לפי משפט Tsen, אם  \mathbb {F}  שדה סגור אלגברית אז  Br(\mathbb {F} (t)), חבורת בראואר של שדה הפונקציות הרציונליות במשתנה אחד מעליו, טריוויאלית אף היא.
במקרה  \mathbb {F} =\mathbb {R}  שדה הממשיים, מתקיים  Br(\mathbb {F} )=\{[\mathbb {R} ],[\mathbb {H} ]\}, כאשר  \mathbb {H}  היא אלגברת הקווטרניונים של המילטון. זה נכון לפי משפט של פרובניוס, הקובע כי אלגברת החילוק היחידה מעל הממשיים היא אלגברת הקווטרניונים .
לפי המשפט הקטן של ודרברן, כל חוג סופי עם חילוק הוא שדה. לכן, אם  \mathbb {F}  שדה סופי, אז  Br(\mathbb {F} )=\{[\mathbb {F} ]\}.
תכונות והגדרות נוספות

תהי  \mathbb {L} /\mathbb {F}  הרחבת שדות.
ההעתקה  Br(\mathbb {F} )\rightarrow Br(\mathbb {L} ) הנתונה על ידי  [R]\mapsto [R{\otimes }_{\mathbb {F} }\mathbb {L} ] מוגדרת היטב, ומהווה הומומורפיזם חבורות. העתקה זו מכונה הצמצום (Restriction) ומסומנת  {res}_{\mathbb {L} /\mathbb {F} }. הגרעין שלה נקרא חבורת בראואר היחסית (relative Brauer group), המסומנת  Br(\mathbb {L} /\mathbb {F} ). אם  [R]\in Br(\mathbb {L} /\mathbb {F} ) אז  R\otimes \mathbb {L} {\sim }_{Br}\mathbb {L} , ובמקרה זה  \mathbb {L}  נקרא שדה מפצל של האלגברה  R.
הסגור האלגברי  {\overline {\mathbb {F} }} של  \mathbb {F}  תמיד שדה מפצל של כל  \mathbb {F} -אלגברה  R, ולכן קיים מספר טבעי  n כך ש- R{\otimes }_{\mathbb {F} }({\overline {\mathbb {F} }}){\sim }_{Br}{M}_{n}({\overline {\mathbb {F} }}), ולכן ממדו הוא  {n}^{2}. המספר  n נקרא הדרגה של  R, ומסמנים  n=deg(R). האינדקס של  R={M}_{t}(D) הוא הדרגה של  D מעל  \mathbb {F} , מסומן  ind(R), ומתקיים  deg(R)=t\cdot ind(R).
לתת-שדות מקסימליים של האלגברה מקום מרכזי בתאוריה:
משפט:שדה  \mathbb {L}  מפצל את  R אם ורק אם  \mathbb {L}  תת-שדה מקסימלי של איזושהי אלגברה  R' השקולה ל- R בחבורה.
האקספוננט של אלגברה  R הוא הסדר של  [R]\in Br(\mathbb {F} ), ומסומן  exp(R). תמיד מתקיים  exp(R)|deg(R),exp(R)|ind(R), וכל ראשוני המחלק את  ind(R) מחלק את  exp(R). בפרט, חבורת בראואר היא חבורה מפותלת, כלומר חבורה בה לכל איבר סדר סופי.
לכל מספר  m, מגדירים את החבורה  {Br(\mathbb {F} )}_{m} להיות תת-החבורה המכילה את כל האלגברות מאקספוננט המחלק את  m. אם  gcd([\mathbb {L} :\mathbb {F} ],m)=1 העתקת הצמצמום מ- {Br(\mathbb {F} )}_{m} ל- {Br(\mathbb {L} )}_{m} היא שיכון.
חבורת בראואר וקוהומולוגיה > חבורת הקוהומולוגיה הראשונה

דרך הגדרה שקולה לחבורת בראואר היא בעזרת חבורת הקוהומולוגיה הראשונה של החבורה הליניארית הכללית הפרויקטיבית - 
 {PGL}_{n}(\mathbb {K} )={GL}_{n}(\mathbb {K} )/Z({GL}_{n}(\mathbb {K} )).
תהי  \mathbb {K} /\mathbb {F}  הרחבת שדות עם חבורת גלואה  G=Gal(\mathbb {K} /\mathbb {F} ).
נסמן ב CSA_{\mathbb {K} }(n) את ה \mathbb {F} -אלגברות הפשוטות המרכזיות מדרגה  n המתפצלות על ידי  \mathbb {K}  (עד כדי איזומורפיזם). ישנה פעולה  CSA_{\mathbb {K} }(m)\times CSA_{\mathbb {K} }(n)\rightarrow CSA_{\mathbb {K} }(mn) הנתונה על ידי המכפלה טנזורית, היות ששדה פיצול של שתי אלגברות הוא גם שדה פיצול של המכפלה הטנזורית שלהן.
יחס השקילות שקולים בראואר שהוצג לעיל הוא יחס על  \bigcup _{n\in \mathbb {N} }{{CSA}_{\mathbb {K} }(n)}, ואוסף מחלקות השקילות הוא בדיוק חבורת בראואר היחסית  Br(\mathbb {K} /\mathbb {F} ), וחבורת בראואר היא  \bigcup _{\mathbb {K} }{Br(\mathbb {K} /\mathbb {F} )}, כאשר האיחוד הוא על כל הרחבות הגלואה הסופיות.
כעת, נצטט את המשפט החשוב הבא:
משפט: יש התאמה חד-חד-ערכית:  {CSA}_{n}(\mathbb {K} )\leftrightarrow {H}^{1}(G,{PGL}_{n}(\mathbb {K} )).
ממשפט זה יחד עם הפעולה  CSA_{\mathbb {K} }(m)\times CSA_{\mathbb {K} }(n)\rightarrow CSA_{\mathbb {K} }(mn) לעיל, נובע שיש פעולה מתאימה 
 {\lambda }_{mn}:{CSA}_{\mathbb {K} }(n)\times {H}^{1}(G,{PGL}_{m}(\mathbb {K} ))\rightarrow {H}^{1}(G,{PGL}_{mn}(\mathbb {K} )).
משפט:  {\lambda }_{mn} חד-חד-ערכיות.
כלומר, אפשר לשכן חבורות קוהומולוגיה כנ"ל, ולכן נגדיר  {H}^{1}(G,{PGL}_{\infty }(\mathbb {K} ))=\bigcup _{n\in \mathbb {N} }{{H}^{1}(G,{PGL}_{n}(\mathbb {K} ))} (זהו למעשה גבול ישר ביחס להכלה כנ"ל). כעת, נגדיר  {H}^{1}(\mathbb {F} ,{PGL}_{\infty })=\bigcup _{\mathbb {K} }{{H}^{1}(G,{PGL}_{\infty }(\mathbb {K} ))}, כאשר האיחוד הוא על כל הרחבות הגלואה  \mathbb {K}  המוכלות בתוך סגור ספרבילי של  \mathbb {F} .
המשפט המרכזי הוא:
משפט:  Br(\mathbb {K} /\mathbb {F} )\cong {H}^{1}(G,{PGL}_{\infty }(\mathbb {K} )) ו- Br(\mathbb {F} )\cong {H}^{1}(\mathbb {F} ,{PGL}_{\infty }).
ראו גם

אלגברה פשוטה מרכזית
אלגברת אזומיה
לקריאה נוספת

Graduate Algebra: Noncommutative View, Louis Halle Rowen, AMS, 447-461
Central Simple Alge~~~~ and Galois Cohomology, Gille and Szamuely, 29-33
The Brauer group is Torsion, David J. Saltman ,AMS ,1981